Hag evel a lâre, ez oant o tont dan daoulamm ruz. Met ar mevel, degouezhet e-tal ar stêr vras, a diskennas eus ar charroñs ha gant e wialenn gelvez, en devoa miret, e skoas tri zaol war an dour, ha kerkent e savas arre ur pont kaer eus an eil tu degile dar stêr. Setu-int war ar pont, hag ar soudarded war o lerch, met ur pennad brav dioute. Degouezhet en tu all, ar mevel a skoas tri zaol all war ar pont, ha kerkent e kouezhas en dour, hag ar  soudarded gantañ, hag e voent beuzet-holl. Ar roue Dalmar, nen devoa ket kredet mont war ar pont, dre ma wele e oa maji en-dro, a oa chomet en tu all, hag e krie, ha droug ennañ da vat